Når du skal påfylde vand på tanken, skal du blot skrue det udvendige dæksel af og fylde vand på med en vandslange eller en vanddunk med tragt eller en helt ren vandkande.
De fleste autocampere har en vandtank på 50-100 liter. Det er rigeligt til nogle dage på farten og fricampering. Vandet fra vandtanken er ikke beregnet til at drikke, men primært til vask, bad og især toiletskyl. Du kan godt benytte vandet fra vandtanken til madlavning, husk blot at koge det. Der findes tabletter og væsker til at holde vandet i vandtanken friskt og rent.
Ved afhentning af autocamperen kan du få demonstreret hvordan vand påfyldes i netop din model.